REGOLAMENT TAL-KUMMISSJONI (KE) Nru 648/2007
tal-11 ta’ Ġunju 2007
li jipprojbixxi s-sajd tar-roundnose grenadier fiż-żoni Vb, VI, VII ta' l-ICES (ilmijiet Komunitarji u ilmijiet li ma jaqgħu taħt is-sovranità ta' l-ebda pajjiż terz) mill-bastimenti li jtajru l-bandiera ta' Spanja
Il-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-użu sostenibbli tar-riżorsi tas-sajd taħt il-Politika Komuni tas-Sajd (1), u b'mod partikolari l-Artikolu 26(4) tiegħu,
Wara li kkunsidrat ir-Regolament (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll applikabbli għall-politika tas-sajd komuni (2), u b'mod partikolari l-Artikolu 21(3) tiegħu,
Billi:
(1)
Ir-Regolament tal-Kunsill (KE) Nru 2015/2006 tad-19 ta' Diċembru 2006, li jistabbilixxi l-opportunitajiet ta' sajd għal ċerti stokkijiet tal-baħar fond (3) mill-bastimenti tal-Komunità (traduzzjoni mhux uffiċjali), jistipula l-kwoti għall-2007 u l-2008.
(2)
Jirriżulta mill-informazzjoni mibgħuta lill-Kummissjoni li l-qabdiet li saru mill-istokk imsemmi fl-Anness ta' dan ir-Regolament mill-bastimenti li jtajru l-bandiera ta' l-Istat Membru msemmi fl-anness imsemmi jew irreġistrati fih, eżawrew il-kwota mogħtija lilhom għall-2007.
(3)
Għalhekk huwa xieraq li s-sajd ta' ħut minn dan l-istokk, kif ukoll iż-żamma tagħhom, it-trasbord u l-ħatt ikunu pprojbiti,
ADOTTAT DAN IR-REGOLAMENT:
Artikolu 1
Eżawriment tal-kwota
Il-kwota tas-sajd allokata għall-2007 lill-Istat Membru għall-istokk imsemmija fl-Anness ta' dan ir-Regolament titqies bħala eżawrita mid-data indikata fl-Anness imsemmi.
Artikolu 2
Il-projbizzjonijiet
Is-sajd ta' l-istokk imsemmi fl-Anness ta' dan ir-Regolament mill-bastimenti li jtajru l-bandiera ta' l-Istat Membru kkonċernat jew irreġistrati fih huwa pprojbit mid-data stipulata f'dak l-Anness. Wara dik id-data, iż-żamma abbord, it-trasbord u l-ħatt l-art ta' ħut mill-istokk imsemmi, maqbuda mill-bastimenti msemmija, huwa wkoll ipprojbiti.
Artikolu 3
Id-dħul fis-seħħ
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 11 ta’ Ġunju 2007.